- Hindi News
- National
- पति की प्रताड़ना से पैर गंवाने वाली परेशान अनीता आदिवासी को महिला दिवस पर मिलेगी सौगात
पति की प्रताड़ना से पैर गंवाने वाली परेशान अनीता आदिवासी को महिला दिवस पर मिलेगी सौगात
साहसी महिला को कृत्रिम पैर, पेंशन का मिलेगा सहारा
मडियादो थाना क्षेत्र के उदयपुरा में पति द्वारा प|ी का कुल्हाड़ी से पैर काटकर अलग करने के बाद निराश पीड़िता अनीता को सामाजिक न्याय विभाग की आेर से तोहफा मिल सकता है।
विभाग महिला के कटे पैर की जगह कृत्रिम पैर लगवाने की तैयारी कर रहा है। बुधवार को प्रभारी अधिकारी डॉ. सीपी पटेल महिला का हाल जानने के लिए जिला अस्पताल जाएंगे। और उसका हाल चाल जानेंगे। श्री पटेल ने बताया कि महिला का दायां पैर कटा हुआ है। इस तरह के केस में उदयपुर की एक संस्थान द्वारा हाथ पैर लगाने का काम किया जाता है। जिस तरह की अनीता के पैर की स्थिति है उस हिसाब से कृत्रिम पैर लगाया जा सकता है ऐसे और भी केस हुए हैं। जिसमें सफलता मिली है। उन्होंने कहा कि वे इस संबंध में कलेक्टर से चर्चा कर चुके हैं। उन्होंने ऐसा करने के लिए सहमति भी दी है। लेकिन महिला के पैर में अभी गंभीर घाव है और उसका इलाज चल रहा है। इलाज होने के बाद जब महिला स्वस्थ्य हो जाएगी उसके बाद उसके पैर की जांच कराने विभाग की आेर से उदयपुर भेजा जाएगा। डॉ. पटेल का कहना है कि महिला एक पैर से विकलांग हो गई है। ऐसी स्थिति में अब उसका विकलांग सर्टिफिकेट बनवाएंगे और उसके आधार पर महिला को विकलांग पेंशन की पात्रता भी मिल सकेगी। उन्होंने कहा कि वे बुधवार को जिला अस्पताल के ट्रामा सेंटर में जाकर महिला का हाल चाल जानेंगे और उसके परिजनों को महिला के इलाज के लिए हर संभव मदद कराने के लिए चर्चा करेंगे।
पैर कटने के बाद 2 दिन तक पति के कब्जे में रही महिला
गौरतलब है कि मडियादो थाना क्षेत्र के उदयपुरा निवासी अनीता आदिवासी का सोते समय पिछले सप्ताह मंगवार की रात उसके पति ने कुल्हाड़ी से पैर काट दिया था। इसके बाद महिला को घर में ही बंधक बनाए रखा और कटे पैर की सिकाई करता रहा। इतना ही नहीं महिला के पैर को वह सिरहाने के पा रखे रहा और साेता रहा। दो दिन बाद जब महिला का ससुर मवेशियों को पानी पिलाने घर अाया तो साहसी महिला ने चिल्लाकर ससुर को आवाज लगाई और जब ससुर ने अपनी बहू का कटा पैर देखा तो वह गश खाकर गिर गया था।
अच्छी खबर
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva bho_Deva